CELEX: 52009PC0493
Language: ro
Date: 2009-09-22
Title: Propunere de regulament al Consiliului de modificare a Regulamentului (CE) nr. 661/2008, de instituire a unei taxe antidumping definitive la importurile de nitrat de amoniu originar din Rusia

Anunţ juridic important

|

52009PC0493

Propunere de regulament al Consiliului de modificare a Regulamentului (CE) nr. 661/2008, de instituire a unei taxe antidumping definitive la importurile de nitrat de amoniu originar din Rusia  /* COM/2009/0493 final */  

	[pic] | COMISIA COMUNITĂŢILOR EUROPENE |Bruxelles, 22.9.2009COM(2009) 493 finalPropunere deREGULAMENT AL CONSILIULUIde modificare a Regulamentului (CE) nr. 661/2008, de instituire a unei taxe antidumping definitive la importurile de nitrat de amoniu originar din RusiaEXPUNERE DE MOTIVE1) Contextul propunerii |Motivele și obiectivele propunerii Prezenta propunere vizează aplicarea Regulamentului (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea unor țări care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005 (denumit în continuare „regulamentul de bază”) în cadrul procedurii privind importurile de nitrat de amoniu originare, printre altele, din Rusia. |Contextul general Prezenta propunere se face în contextul punerii în aplicare a unei hotărâri a Tribunalului de Primă Instanță al Comunităților Europene privind valabilitatea unui regulament al Consiliului adoptat în temeiul regulamentului de bază și care a fost rezultatul unei anchete realizate în conformitate cu cerințele de fond și de procedură prevăzute în regulamentul de bază. |Dispoziții în vigoare în domeniul propunerii Regulamentul (CE) nr. 661/2008 al Consiliului[1] din 8 iulie 2008 de instituire a unei taxe antidumping definitive la importurile de nitrat de amoniu originar din Rusia, în urma unei reexaminări efectuate în perspectiva expirării măsurilor, în conformitate cu articolul 11 alineatul (2) și a unei reexaminări parțiale intermediare, în conformitate cu articolul 11 alineatul (3) din Regulamentul (CE) nr. 384/96. |Coerența cu alte politici și obiective ale Uniunii Nu se aplică. |2) Consultarea părțILOR INTERESATE șI EVALUAREA IMPACTULUI |Consultarea părților interesate |Nu a fost necesară consultarea părților interesate. |Obținerea și utilizarea expertizei |Nu a fost necesar să se recurgă la expertiză externă. |Evaluarea impactului Prezenta propunere este rezultatul punerii în aplicare a hotărârii Tribunalului de Primă Instanță al Comunităților Europene în cauza T-348/05 și a regulamentului de bază. Regulamentul de bază nu prevede o evaluare generală a impactului, dar conține o listă completă de condiții care trebuie evaluate. |3) Elementele juridice ale propunerii |Rezumatul acțiunii propuse Prin Regulamentul (CE) nr. 658/2002, Consiliul a instituit o taxă antidumping definitivă la importurile de nitrat de amoniu originar din Rusia, care se încadrează la codurile NC 3102 30 90 și 3102 40 90. Ca urmare a unei cereri înaintate de reclamant, s-a efectuat o reexaminare intermediară a definiției produsului, care a dus la o modificare prin Regulamentul CE) nr. 945/2005 al Consiliului de instituire a unei taxe antidumping definitive la importurile de nitrat de amoniu originar din Rusia având un conținut de nitrat de amoniu care depășește 80% din greutate („AN”). În cele din urmă, pe baza unei cereri de reexaminare efectuate în perspectiva expirării măsurilor în temeiul articolului 11 alineatul (2) din regulamentul de bază, Consiliul, prin Regulamentul (CE) nr. 661/2008, a instituit taxe antidumping la importurile de nitrat de amoniu originar din Rusia pentru o perioadă suplimentară de cinci ani. La 14 septembrie 2005, exportatorul JSC Kirovo-Chepetsky Khimichesky Kombinat a depus o cerere pe rolul Tribunalului de Primă Instanță pentru anularea Regulamentului CE) nr. 945/2005 al Consiliului, care a extins domeniul de aplicare a măsurilor. Reclamantul a susținut că Consiliul nu poate prelungi măsurile astfel încât să includă un produs care este diferit de produsul în cauză. La 10 septembrie 2008, în cauza T-348/05, Tribunalul de Primă Instanță al Comunităților Europene a anulat Regulamentul (CE) nr. 945/2005. Ținând seama de cele de mai sus, taxele antidumping, care au fost plătite pentru importurile de nitrat de amoniu către Comunitatea Europeană de JSC Kirovo-Chepetsky Khimichesky Kombinat în temeiul Regulamentului (CE) nr. 945/2005 al Consiliului și al Regulamentului (CE) nr. 661/2008 al Consiliului, în ambele cazuri, cu excepția taxelor antidumping percepute la importul produselor încadrate la codurile NC 3102 30 90 și 3102 40 90, care au reprezentat inițial definiția produsului, ar trebui abrogate. Prin urmare, se propune adoptarea de către Consiliu a propunerii de regulament atașate, care ar trebui publicată în Jurnalul Oficial al Uniunii Europene cât mai curând posibil. |Temei juridic Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului, în special articolul 11 alineatul (4). |Principiul subsidiarității Propunerea intră în sfera competenței exclusive a Comunității. În consecință, principiul subsidiarității nu se aplică. |Principiul proporționalității Propunerea respectă principiul proporționalității din următoarele motive: |Forma de acțiune este descrisă în regulamentul de bază și nu permite luarea unei decizii la nivel național. |Nu se aplică indicațiile privind modul în care sarcina financiară și administrativă care cade sub incidența Comunității, a guvernelor naționale, a autorităților regionale și locale, a operatorilor economici și a cetățenilor este redusă la minimum și proporțională cu obiectivul propunerii. |Alegerea instrumentelor |Instrumente propuse: Regulament al Consiliului. |Alte instrumente nu ar fi adecvate deoarece subiectul este modificarea unui regulament al Consiliului. |4) ImplicațIILE BUGETARE |Propunerea nu are implicații asupra bugetului comunitar. |Propunere deREGULAMENT AL CONSILIULUIde modificare a Regulamentului (CE) nr. 661/2008, de instituire a unei taxe antidumping definitive la importurile de nitrat de amoniu originar din RusiaCONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea unor țări care nu sunt membre ale Comunității Europene[2] (denumit în continuare „regulamentul de bază”), în special articolul 9 alineatul (4),având în vedere propunerea Comisiei, prezentată după consultarea comitetului consultativ,întrucât:A. PROCEDURA ANTERIOARĂ(1) Prin Regulamentul (CE) nr. 658/2002[3], Consiliul a instituit o taxă antidumping definitivă la importurile de nitrat de amoniu originar din Rusia, care se încadrează la codurile NC 3102 30 90 și 3102 40 90. Pe baza unei cereri din partea industriei comunitare, a fost efectuată o reexaminare intermediară a definiției produsului și, prin Regulamentul (CE) nr. 945/2005 al Consiliului[4], s-au instituit taxe antidumping definitive la importurile de îngrășăminte solide cu un conținut de nitrat de amoniu de peste 80% din greutate („AN”), originar din Rusia, care se încadrează la codurile NC 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 și ex 3105 90 91 .(2) În urma unei cereri de reexaminare efectuate în perspectiva expirării măsurilor, în conformitate cu articolul 11 alineatul (2) din regulamentul de bază, Consiliul a confirmat, prin Regulamentul (CE) nr. 661/2008[5], taxele antidumping la importurile de nitrat de amoniu originar din Rusia.B. PROCEDURA ÎN FAȚA TRIBUNALULUI DE PRIMĂ INSTANȚĂ(3) La 14 septembrie 2005, JSC Kirovo-Chepetsky Khimichesky Kombinat, societate comercială de drept rus, a depus o cerere la grefa curții pentru anularea Regulamentului (CE) nr. 945/2005 al Consiliului.(4) La 10 septembrie 2008, în cauza T-348/05, Tribunalul de Primă Instanță al Comunităților Europene a anulat Regulamentul (CE) nr. 945/2005 Consiliului din 21 iunie 2005.C. MODIFICAREA MĂSURILOR(5) Ținând seama de cele de mai sus, măsurile antidumping aplicabile importurilor din Rusia de nitrat de amoniu, altul decât cel încadrat la codurile NC 3102 30 90 și 3102 40 90, produs și exportat de JSC Kirovo-Chepetsky Khimichesky Kombinat, ar trebui abrogate cu efect retroactiv, începând de la data intrării în vigoare a Regulamentului (CE) nr. 661/2008 al Consiliului.(6) Rambursarea sau remiterea trebuie solicitată de la autoritățile vamale naționale în conformitate cu legislația vamală aplicabilă,ADOPTĂ PREZENTUL REGULAMENT:Articolul 11. Litera (b) de la articolul 2 alineatul (2) din Regulamentul (CE) nr. 661/2008 al Consiliului se renumerotează și devine (c).2. Următorul text se introduce la articolul 2 alineatul (2) din Regulamentul (CE) nr. 661/2008 al Consiliului după litera (a)„(b) Pentru mărfuri produse de JSC Kirovo-Chepetsky Khimichesky Kombinat (codul adițional TARIC A959):Descrierea produselor | Cod NC | Cod TARIC | Valoarea fixă a taxei (EUR pe tonă) |- Nitrat de amoniu, altfel decât în soluții apoase | 3102 30 90 | - | 47,07 |- Amestecuri de nitrat de amoniu cu carbonat de calciu sau alte substanțe anorganice nefertilizatoare, având un conținut de azot de peste 28% din greutate | 3102 40 90 | - | 47,07 |Pentru mărfurile menționate la articolul 2 alineatul (1) produse de JSC Kirovo-Chepetsky Khimichesky Kombinat și care nu sunt menționate în tabelul de mai sus, nu se aplică nicio taxă antidumping.”Articolul 2Taxele antidumping definitive plătite în temeiul Regulamentului (CE) nr. 661/2008 al Consiliului pentru importurile de produs în cauză către Comunitatea Europeană de JSC Kirovo-Chepetsky Khimichesky Kombinat, cu excepția acelor taxe percepute la importul produselor care se încadrează la codurile NC 3102 30 90 și 3102 40 90 se rambursează sau se remit. Rambursarea sau remiterea se solicită de la autoritățile vamale naționale în conformitate cu legislația vamală aplicabilă.Articolul 3Prezentul regulament intră în vigoare în ziua următoare datei publicării în Jurnalul Oficial al Uniunii Europene .Articolul 1 se aplică de la 13 iulie 2008.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, […]Pentru ConsiliuPreședintele […] [1] JO L 185, 8.7.2008, p. 1.[2] JO L 56, 6.3.1996, p. 1.[3] JO L 102, 18.4.2002, p. 1.[4] JO L 160, 23.6.2005, p. 1.[5] JO L 185, 8.7.2008, p. 1.